আফগানিস্তানের ভূগোল
আফগানিস্তান এশিয়া মহাদেশের কেন্দ্রে, ইরানীয় মালভূমির ওপর অবস্থিত একটি দেশ। দেশটির আয়তন ৬৪৭,৫০০ বর্গকিলোমিটার। দেশটি স্থলবেষ্টিত ও পর্বতময়। হিন্দু কুশ পর্বতমালার অধিকাংশই এই দেশে অবস্থিত। দেশটিতে চারটি প্রধান নদী আছে: আমু দরিয়া, হারি রুদ, কাবুল নদী এবং হেলমন্দ নদী।
বামিয়ান প্রদেশ
বমিয়ন বা বামিয়ন প্রদেশ () আফগানিস্তানের ৩৪টি প্রদেশের একটি। এটি দেশের কেন্দ্রভাগে অবস্থিত। এর রাজধানীর নামও বামিয়ন। এখানে হাজারা জাতির লোকেদের বাস। এই প্রদেশের আয়তন ১৭হাজার ৪১১ বর্গকিলোমিটার। প্রদেশটি প্রশাসনিকভাবে ৪টি জেলা ও ১টি উপজেলায় বিভক্ত (১৯৮৪ সাল)। সমগ্র প্রদেশের একমাত্র শহরাঞ্চল প্রাদেশিক রাজধানী বামিয়ান শহর। ১৯৬৪ সালে পূর্ববর্তী কাবুল ও পারোয়ান প্রদেশের অংশবিশেষ নিয়ে এই প্রদেশটি তৈরি করা হয়।